На основу члана 70.Статута општине Гаџин Хан („Службени лист града Ниша“, бр. 10/2019 и 101/2019), члана 3.и 22.Одлуке о општинском већу општине Гаџин Хан („Службени лист града Ниша“, бр.63/2008 и 79/2017) и члана 11. Правилника о начину и критеријумима за остваривање права на доделу средстава из буџета општине Гаџин Хан бр. 06-400-678/18-III од 27.12.2018. за финансирање и суфинансирање пројеката-програма рада удружења, и извештаја о раду Комисије за расподелу средстава удружењима грађана за територију општине Гаџин Хан за 2020.годнину од 17.07.2020.год, Општинско веће општине Гаџин Хан на својој 46 (чeтрдeсeтшeстoj) седници одржаној дана 29.07.2020. године, донело је

**ОДЛУКУ**

 о усвајању Извештаја Комисије и финансирању/суфинансирању програма од јавног интереса које реализују удружења и који се финансирају из буџета општине Гацин Хан за 2020.год.

са приоритетима у додели опредељених средстава

**I** Усваја се Извештај Kомисије за расподелу средстава удружењима грађана за територију општине Гаџин Hан од 21.07.2020. године.

**II** За финансирање /суфинансирању програма од јавног интереса које реализују удружења додељују се средства у износу од 1.845.000,00 динара.

**III** Средства из става I. Ове одлуке расподељена су на следећи начин:

1. Из области **Пољопривреде** додељују се средства у износу од **1.295.000,00 динара** следећим удружењима грађана:

|  |  |
| --- | --- |
| Назив удружења | Одобрена новчана средства (дин) |
| Удружење инвалида и социјално угожених грађана општине Гаџин Хан | 505.000,00 |
| Ловачко удружење „Заплање“ | 200.000,00 |
| Удружење овчара и козара Заплање | 150.000,00 |
| Удржење „Говедари Заплања“ | 150.000,00 |
| Удружење „Засад“ | 120.000,00 |
| Друштво пчелара„Заплањска пчела“ | 100.000,00 |
| Кинолошко друштво „Заплање“ | 70.000,00 |

2. Из области **Привреде** додељују се средства у износу од **10.000,00 динара** следећем удружењу грађана:

|  |  |
| --- | --- |
| Назив удружења | Одобрена новчана средства (дин) |
| Удружење привредника „Заплање“ | 10.000,00 |

3. Из области **Културе и неговање традиције и обичаја** додељују се средства у износу од **540.000,00** динара следећим удружењима грађана:

|  |  |
| --- | --- |
| Назив удружења | Одобрена новчана средства (дин) |
| Удружење ратних војних инвалида | 200.000,00 |
| КУД „Иван Цветковић“ Гркиња | 100.000,00 |
| Удружење народног стваралаштва „Заплањски вез“ | 100.000,00 |
| Удружење грађана „Бранко Миљковић“ | 100.000,00 |
| Народни уметници Заплања Гаџин Хан | 20.000,00 |
| Удружење потомака ратника Србије 1912-1920 | 20.000,00 |

4. Из области **Заштите животне средине** додељују се средства у износу од **90.000,00** динара следећем удружењу грађана:

|  |  |
| --- | --- |
| Назив удружења | Одобрена новчана средства (дин) |
| Удружење грађана„Заплањска иницијатива“ | 90.000,00 |

**IV** Пријаве, односно програми удружења Друштво „Ром-Станиша Денић“, „Српски лешник“ и Друштво пчелара „Сува планина“ нису задовољили основе критеријуме за додељивање средстава као што су обим задовољавања јавног интереса и степен унапређења области у којој се програм спроводи. На основу наведених разлога именованим удружењима нису додељена средства.

**V.** Расподелу средстава извршити према датим временским оквирима реализовања пројекта/програма из пријаве на Конкурс за расподелу средстава.

***Образложење***

Буџетом општине Гаџин Хан за 2020.годину („Сл.лист града Ниша 131/19”) за финансирање и суфинансирање пројеката и програма удружења грађана која делују на територији општине Гаџин Хан предвиђена су средстава у износу од 2.500.000,00 динара.

# На јавном конкурсу за доделу буџетских средстава за финансирање/ суфинанасирање пројеката и програма удружења грађана која делују на територији општине Гаџин Хан у 2020.години пријавила су се 18 удружења. Од пријављених удружења 18 удружења имало је благовремену пријаву и комплетну документацију.

# Комисија за расподелу средстава удружењима грађана за територију општине Гаџин Хан је поштујући критеријуме и услове прописане Правилником о начину и критеријумима за остваривање права на доделу средстава из буџета општине Гаџин Хан за финансирање и суфинансирање пројеката-програма рада удружења на основу поднетих пријава на конкурс приступила отварању и бодовању предлога пројеката и програма удружења о чему је уредно сачинила записник. Комисија је оценила да пријаве, односно програми удружења Друштво „Ром-Станиша Денић“, „Српски лешник“ и Друштво пчелара „Сува планина“ нису задовољили основе критеријуме за додељивање средстава као што су обим задовољавања јавног интереса и степен унапређења области у којој се програм спроводи те су на основу тога програми/пројекти наведених удружења оцењени са мање од 50 бодова. На основу наведених разлога именованим удружењима нису додељена средства.

Комисија је сачинила Листу вредновања и рангирања пријављених пројекта и програма која је објављена на званичној интернет страници www.gadzinhan.rs и огласној табли општине. У остављеном року од стране Комисије Друштво пчелара „Сува планина“ је дана 14.07.2020.год доставило приговор са захтевом за појашњењем зашто није одлучено о њиховом захтеву обзиром да у Листи вредновања и рангирања није именовано Друштво пчелара „Сува планина“. Такође захтевано и образложење на који је начин вршено бодовање. Комисија је одговорила на приговор и најпре се извинила Друштву пчелара „Сува планина“због учињене грешке приликом куцања Листе вредновања

# Пројекат односно програм који је ДРУШТВО ПЧЕЛАРА „СУВА ПЛАНИНА“ предало на основу конкурса за расподелу средстава удружењима грађана у 2020.години оцењен је са 40.33 бодова те на основу тога овом пројекту/програму нису додељена средства за финансирање. Да би пројекат/програм удружења био финансиран/суфинансиран из буџета општине Гаџин Хан неопходно је да има просечно најмање 50 бодова.

 Достављањем одлуке по основу приговора Листу вредновања и рангирања пријављених пројекта и програма Листа је постала коначна.

На основу напред наведеног одлучено је као у диспозитиву ове одлуке.

Број: 06-400-318/20-III

У Гаџином Хану, 29.07.2020.године

ОШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

 Марија Цветковић